Yezmer wasɣal A ad yili d amegdawal n wasɣal B mi ara izmiren ad myuṭṭafen imukan deg tefyirt war abeddel deg unamek n tefyirt-nni. S wawalnniḍen, mi ṭṭfen deg sin yiwen n yiger n unamek neɣ yiwet n tnakta. Maca, tutlayt ur d-tesnulfuy ara asɣalen iwakken ad d-tini yes-sen ayen i d-tenna yakan deg wasɣalen yellan; ma tesnulfa-d kra n wasɣal, d tanakta tamaynut i as-yessefken anect-nni: yal asɣal deg tutlayt almend n Saussure, yeqqar-d swaswa ayen akken ur d-qqaren wasɣalen-nniḍen i yerzan s idisan-is. Deg tutlayt n yal ass, nezmer ad d-nini akka s lewhi asɣal A d amegdawla n wasɣal